Държавен вестник, бр. 111, 2004 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  111
Чл. 51. (1) За производство на желатин се
използват материали от категория 3, които са
преминали обработка с киселина или основа,
последвана от едно или няколко изплаквания.
рН се коригира последователно. Желатинът се
отделя чрез термична обработка веднъж или
няколко пъти последователно и се пречиства
чрез филтрация и стерилизация.
(2) След процеса по ал. 1 желатинът може да
премине процес на сушене, а когато е необходи-
мо и пулверизация или напластяване.
(3) При производството на желатин не се
допуска използването на консервиращи вещест-
ва, освен на SО2 и Н2О2.
Чл. 52. (1) Желатинът се опакова, пакетира,
съхранява и транспортира по начин, който из-
ключва неговото замърсяване.
(2) Материалите за опаковане и пакетиране
се съхраняват в отделно помещение.
(3) Желатинът се опакова и пакетира в от-
делно помещение или на място, определено за
тази цел.
(4) Върху материалите за опаковане и паке-
тиране се поставя надпис: “Желатин, подходящ
за консумация от животни”.
Чл. 53. (1) Хидролизираният протеин тряб-
ва да отговаря на следните изисквания:
1. при производството му да са взети всички
мерки за недопускане замърсяването на мате-
риалите от категория 3;
2. да има молекулно тегло под 10 000 Дал-
тона.
(2) Хидролизиран протеин, получен изця-
ло или частично от кожи с косми или кожи
без косми от преживни животни, трябва да е
произведен в преработвателно предприятие,
одобрено само за тази цел. Материалите от
категория 3 трябва да са преминали обработ-
ка чрез потапяне в солов разтвор, обработка
с гасена вар и интензивно изплакване, пос-
ледвани от:
1. обработка при рН над 11 за повече от един
час при температура над 80 °С, последвана от
топлинна обработка над 140  °С за 30 min и на-
лягане над 3,6 bar; или
2. обработка при рН от 1 до 2, последвана от
обработка при рН над 11 и топлинна обработка
над 140 °С за 30 min и налягане над 3 bar; или
3. друг процес с еквивалентен ефект, одоб-
рен от НВМС.
Чл. 54. (1) Дикалциевият фосфат се получа-
ва чрез процес, при който костните материали
от категория 3 са напълно разбити, преминали
са процес на извличане на мазнините с гореща
вода и са обработени с разредена солна кисели-
на (с минимална концентрация 4 % и рН<1,5)
за период най-малко 2 дни.
(2) След приключване на процеса по ал. 1 се
извършва обработка на получената фосфорна
течност с варов разтвор в резултат на преципи-
тация на дикалциевия фосфат при рН от 4 до 7
и сушене с въздух на преципитата с начална
температура между 60 и 325 °С и крайна темпе-
ратура между 30 и 65 °С или еквивалентен про-
цес, одобрен от органите на НВМС.
(3) Когато за производство на дикалциев
фосфат се използват кости без мазнини, те тряб-
ва да са добити от животни, преминали пред-
кланичен и следкланичен преглед, чието месо
е годно за консумация от хора.
Чл. 55. (1) Трикалциевият фосфат се полу-
чава чрез процес, при който:
1. костните материали от категория 3 са
напълно разбити и са преминали процес на из-
вличане на мазнините при насрещен ток горе-
ща вода (костни частици по-малки от 14 мм);
2. е извършена продължителна обработка с
пара при 145 °С в продължение на 30 min при
налягане 4 bar;
3. е извършена сепарация на протеиновия
бульон от хидроксиапатита (трикалциев фос-
фат) чрез центрофугиране;
4. е извършена гранулация на трикалциевия
фосфат след сушенето в течна среда с въздух
при 200 °С.
(2) Процесът по ал. 1 може да се замени с
еквивалентен процес, одобрен от НВМС.
Чл. 56. (1) За производство на колаген се
използват материали от категория 3, които са
преминали процес на измиване, коригиране
на рН чрез киселина или основа, последвани
от едно или няколко изплаквания, филтрира-
не и пресуване.
(2) Не се допуска използването на консерви-
ращи вещества при производство на колаген,
освен на такива, които са разрешени от НВМС.
(3) Колагенът се опакова, пакетира, съхра-
нява и транспортира по начин, който не допус-
ка замърсяването му.
(4) Материалите за опаковане и пакетиране
се съхраняват в отделно помещение.
(5) Колагенът се опакова и пакетира в от-
делно помещение или на място, определено за
тази цел.
(6) Върху материалите за опаковане и паке-
тиране се поставя надпис: “Колаген, подходящ
за консумация от животни”.
Чл. 57. Яйчните продукти се получават по
един от следните начини:
1. по един от методите от 1 до 5 или 7 от
приложение № 1;
2. по друг метод, който гарантира, че про-
дуктите отговарят на микробиологичните по-
казатели, посочени в приложение № 2;
3. съгласно чл. 13—24 от Наредба № 40 за
ветеринарно-санитарните изисквания при про-
изводството и предлагането на пазара на яйчни
продукти (ДВ, бр. 97 от 2002 г.).
Чл. 58. В преработвателните предприятия
от категория 3 се въвежда и прилага система
за анализ на опасностите и критичните конт-
ролни точки.